જો કે જિલ્લા પંચાયત અને તાલુકા પંચાયતની ચૂંટણીઓ સંદર્ભે કોઈ સ્ટે ન હોઈ આ ચૂંટણીઓ સમયાનુસાર થઈ શકે તેમ હતી પરંતુ જિલ્લા અને તાલુકા પંચાયતની ચૂંટણી પણ રાજય સરકારે પાછી ઠેલી છે. આ તમામ સ્થાનિક સ્વરાજની સંસ્થાઓની ચૂંટણી એકસાથે યોજવાની ગણતરીના પગલે આવો નિર્ણય લેવાયો હોવાની ચર્ચા છે. તેમ છતાં જિલ્લા અને તાલુકા પંચાયતની ચૂંટણીને વિલંબમાં મૂકવાનો નિર્ણય ચર્ચાસ્પદ બન્યો છે.